Filmanmeldelse:«The Man for U.N.C.L.E» 

Har du noen gang latt deg friste av en riktig innbydende konfektbit - og opplevd skuffelsen når den er tom inni? 

«THE MAN FROM U.N.C.L.E» 

USA/Storbritannia. 
Regi: Guy Richie. 
12 år. 
MED: Henry Cavill, Armie Hammer, Hugh Grant, Jared Harris, Alicia Vikander, Elizabeth Debicki, David Beckham. 

Dette er den plagsomme følelsen etter å ha sett «The Man from U.N.C.L.E». 
Det er den tidligere volds-esteten GuyRichie som tar for seg en kjempepopulær TV-serie fra -60-tallet. 
Det var en tid da 
Den kalde krigen var het, menn var velkledde og kvinners fargerike terylenekjoler korte. 
Til tross for ideologienes innbyrdeskrig, måtte de av og til samarbeide med sine beste menn; det fantes ondskap som slettet ut selv kommunismens/kapitalismens rivalisering - ondskap som gjerne kunne utrydde menneskeheten, kunne man bare tjene penger på det. 

Nåvel: 
Her er stilfull 60-talls-leker i James Bonds tidlige lekegrind. 
Det er snev av Ian Fleming og John Le Carré, forstokkede kjønnsroller og skummel overvåkning - lenge før mobiltelefonenes tid. 

Men - og det er et enormt «men» her: 
Det er ufattelig lite handling. 
Og enda verre: 
En forunderlig mangel på snertne replikker og lattervekkende vidd. 
Filmen burde vært søkklastet med sprelsk sjølironi på vegne av sjangeren, noen overraskende vrier og noe langt mer enn en ganske gjennomført pastisj over en forgangen tid og en forgangen film- og TV-stil. 

Man lider ikke og tåler godt spilletiden. 
Men dette er langt fra godt nok! 
